[{"text_idx": "#000000", "text": "Mae rhywfaint o\u2019r adborth yr ydym wedi\u2019i gael am Gyrsiau Blackboard Ultra yn nodi nad ydynt mor addasadwy yn weledol a\u0302 chyrsiau\u2019r Blackboard gwreiddiol. Caiff Ultra ei greu gan gadw hygyrchedd mewn cof, sy\u2019n golygu nad yw rhai o\u2019r nodweddion a oedd gennym o\u2019r blaen, megis cefndiroedd lliw neu weadog a thestun a allai fod mewn cyferbyniad lliw isel ar gael mwyach."}, {"text_idx": "#000001", "text": "Yn y neges flog hon byddwn yn rhoi rhai awgrymiadau i chi a allai helpu i wneud eich Cyrsiau Blackboard Ultra yn fwy deniadol i\u2019r golwg, gan gynnwys rhai nodweddion newydd sbon a gyrhaeddodd ym mis Medi."}, {"text_idx": "#000002", "text": "Mae Modiwlau Dysgu yn gweithio\u2019n debyg i ffolderi a gellir eu gosod ar lefel uchaf y Dudalen Gynnwys. Gallwch ddefnyddio\u2019r rhain i drefnu eich Deunyddiau Dysgu. Un o\u2019r datblygiadau a gyrhaeddodd yn ddiweddar yw\u2019r gallu i uwchlwytho delweddau i Fodiwlau Dysgu."}, {"text_idx": "#000004", "text": "O\u2019r fan honno, gallwch bwyso Ychwanegu delwedd i uwchlwytho delwedd o\u2019r chwilotwr ffeiliau. Dewiswch y ddelwedd o\u2019r Chwilotwr Ffeiliau sy\u2019n agor ac uwchlwytho. Fel arall, gallwch lusgo a gollwng eich delwedd i olygydd y Modiwl Dysgu. Ar o\u0302l i chi ychwanegu delwedd at Fodiwl Dysgu, bydd yn ymddangos fel a ganlyn:"}, {"text_idx": "#000006", "text": "Cael trafferth dod o hyd i ddelwedd ar gyfer eich Modiwl Dysgu a\u2019ch Baner Cwrs? Yn y fersiwn ym mis Medi, ychwanegwyd llyfrgell ddelweddau Unsplash i Blackboard Ultra. Nawr gallwch chwilio eu llyfrgell helaeth o ddelweddau heb freindal."}, {"text_idx": "#000008", "text": "Yna dewiswch ddelwedd i\u2019w huwchlwytho:"}, {"text_idx": "#000009", "text": "Gallwch ddewis uwchlwytho eich ffeil ond os hoffech ddewis delwedd o Lyfrgell Unsplash, cliciwch ar y gwymplen a dewis Delweddau stoc o Unsplash."}, {"text_idx": "#000010", "text": "Rhowch eich term chwilio, cadwch eich baner a dewiswch ei arddangos ar eich cwrs:"}, {"text_idx": "#000011", "text": "Gallwch hefyd ddefnyddio Unsplash ar Fodiwlau Dysgu. Yn hytrach nag uwchlwytho delwedd, cliciwch ar Ychwanegu delwedd yn y ddewislen Modiwl Dysgu a dewiswch Delweddau stoc o Unsplash ar y gwymplen i ddewis eich delwedd."}, {"text_idx": "#000012", "text": "Os oes gennych unrhyw gwestiynau am ddefnyddio\u2019r nodweddion hyn neu am unrhyw agwedd ar Ultra, cysylltwch a\u0302\u2019r Uned Datblygu Dysgu ac Addysgu (elearning@aber.ac.uk)."}, {"text_idx": "#000013", "text": "Yn ein neges flog flaenorol amlinellwyd rhai o\u2019r newidiadau i Panopto wrth i ni symud i Blackboard Learn Ultra."}, {"text_idx": "#000014", "text": "Yn y neges flog hon byddwn yn amlinellu\u2019r newidiadau i ddefnyddio Panopto ar gyfer Aseiniadau. Defnyddir Aseiniadau Panopto i fyfyrwyr gyflwyno recordiad neu gyflwyniad."}, {"text_idx": "#000015", "text": "Yn rhan o\u2019r newid hwn, rydym yn argymell:"}, {"text_idx": "#000017", "text": "Y manteision i\u2019r llif gwaith newydd hwn yw:"}, {"text_idx": "#000018", "text": "Mae\u2019r llif gwaith ar gyfer cyflwyno a marcio yn haws\nMae marciau ac adborth yn mynd yn awtomatig i\u2019r Llyfr Graddau\nMae myfyrwyr yn cael derbynneb e-bost ar gyfer eu cyflwyniad"}, {"text_idx": "#000019", "text": "Er mwyn cefnogi staff gyda\u2019r broses hon, mae gennym ganllaw Aseiniad Panopto sy\u2019n mynd a\u0302 chi drwy osod yr aseiniad, cyflwyniad y myfyrwyr, a marcio ar ein tudalennau gwe Cipio Darlithoedd."}, {"text_idx": "#000020", "text": "Mae gennym hefyd gwestiwn cyffredin ar gyfer staff a myfyrwyr."}, {"text_idx": "#000022", "text": "Os ydych chi\u2019n brysur, brysur yn paratoi eich cyrsiau ar ras wyllt cyn i\u2019r myfyrwyr gyrraedd a chawsoch chi ddim amser i fynychu sesiynau hyfforddi dros yr haf, beth am ymweld a\u0302\u2019n clipiau fideo hyfforddi newydd ar sut i weithio yn Blackboard Ultra."}, {"text_idx": "#000023", "text": "Rydym ni wedi creu Rhestr Chwarae Hanfodion Ultra i gynorthwyo staff i ymgyfarwyddo a\u0302\u2019r nodweddion newydd cyffrous Ultra. Mae\u2019r rhestr chwarae yn cynnwys 15 fideo byr (2-8 munud) gyda fideo rhagarweiniol hirach Cyflwyniad i Blackboard Learn Ultra."}, {"text_idx": "#000024", "text": "Os ydych chi\u2019n ansicr yngly\u0302n a\u0302 sut i wneud rhywbeth penodol yn Ultra neu rydych angen eich atgoffa o rhywbeth yn sydyn, edrychwch ar ein fideos hyfforddi dwyieithog. Dyma fanylion y clipiau unigol:"}, {"text_idx": "#000026", "text": "Rydym yn parhau i gynnal sesiynau hyfforddi ar-lein yn Gymraeg a Saesneg a gallwch archebu a gweld sesiynau eraill ar y dudalen archebu."}, {"text_idx": "#000027", "text": "Os oes gennych unrhyw gwestiynau am Ultra, e-bostiwch eddysgu@aber.ac.uk."}, {"text_idx": "#000028", "text": "Mae\u2019r holl wybodaeth fyddwch chi ei hangen ar dudalennau gwe\u2019r Uned Datblygu Dysgu ac Addysgu. Bydd ein tudalennau gwe Cefnogi eich Addysgu yn eich helpu gydag amrywiol ddatrysiadau addysgu."}, {"text_idx": "#000029", "text": "Rydym ni\u2019n ysgrifennu blog gyda\u2019r newyddion diweddaraf, manylion am ddigwyddiadau a sesiynau hyfforddi, ac adnoddau."}, {"text_idx": "#000030", "text": "Os bydd angen i chi gysylltu a\u0302 ni gallwch wneud hynny ar un o ddau gyfeiriad ebost:"}, {"text_idx": "#000031", "text": "udda@aber.ac.uk (am gwestiynau addysgegol a chynllunio, neu i drefnu ymgynghoriad) neu"}, {"text_idx": "#000032", "text": "eddysgu@aber.ac.uk (am ymholiadau technegol ynghylch ein harlwy e-ddysgu a restrir isod)"}, {"text_idx": "#000033", "text": "Mae gan bob modiwl ei gwrs penodol ei hun yn Blackboard. Mae gan y modiwlau hyn gynnwys ar-lein, fel rhestrau darllen, a manylion staff addysgu. Dyma\u2019r prif bwynt cyswllt am wybodaeth i\u2019ch myfyrwyr ar unrhyw fodiwl, gan gynnwys mynediad at ddarlithoedd wedi\u2019u recordio a chyflwyno aseiniadau. Mae gan y Brifysgol bolisi Isafswm Presenoldeb Gofynnol Blackboard ar gyfer pob modiwl."}, {"text_idx": "#000034", "text": "Wrth addysgu wyneb yn wyneb, byddwch yn ymwybodol y dylid recordio pob darlith (hynny yw, addysgu lle mae\u2019r ffocws ar drosglwyddo gwybodaeth o staff i fyfyrwyr) yn defnyddio Panopto, ein meddalwedd Cipio Darlithoedd. Gweler manylion ein Polisi Cipio Darlithoedd."}, {"text_idx": "#000035", "text": "E-gyflwyno: Turnitin a Blackboard Assignment"}, {"text_idx": "#000036", "text": "Ym Mhrifysgol Aberystwyth, rhaid i fyfyrwyr gyflwyno\u2019r holl waith testun a phrosesu geiriau yn electronig fel yr amlinellir ym mholisi E-gyflwyno\u2019r Brifysgol. Ar gyfer hyn rydym ni\u2019n defnyddio\u2019r teclynau e-gyflwyno Turnitin a Blackboard Assignment. Mae Turnitin yn darparu swyddogaeth paru testun awtomatig."}, {"text_idx": "#000037", "text": "Adnoddau a rhagor o gymorth"}, {"text_idx": "#000038", "text": "Mae gennym ni nifer o Ganllawiau a Chwestiynau Cyffredin i\u2019ch helpu i ddefnyddio ein meddalwedd."}, {"text_idx": "#000039", "text": "Er mwyn cefnogi\u2019r holl staff gyda\u2019u haddysgu, mae\u2019r Uned Datblygu Dysgu ac Addysgu yn cynnal nifer o sesiynau hyfforddi. Mae\u2019r rhain yn cynnwys:"}, {"text_idx": "#000040", "text": "sesiynau ymarferol i staff ymgyfarwyddo a\u0302 gwahanol elfennau o\u2019r amgylchedd dysgu rhithwir,"}, {"text_idx": "#000041", "text": "Rydym ni hefyd yn cynnig amrywiaeth o ddigwyddiadau a rhaglenni hyfforddi. Ceir manylion am ein rhaglen DPP flynyddol a gallwch archebu eich lle drwy ein Tudalen Archebu Cwrs. Rydym ni\u2019n cyflwyno rhai sesiynau ein hunain, tra bo eraill yn cael eu cyflwyno gan staff y brifysgol y mae eu haddysgu\u2019n cynnwys arfer da yn y meysydd hynny. Edrychwch am (D&A) yn nheitl y sesiwn."}, {"text_idx": "#000044", "text": "Fel arweinydd ein rhaglen TUAAU, rwy\u2019n cadw llygad allan am adnoddau i helpu staff i addysgu\u2019n effeithiol. Mae\u2019r rhain yn cynnwys gweminarau, podlediadau, pecynnau cymorth ar-lein, cyhoeddiadau a mwy. Mae\u2019r pynciau\u2019n cynnwys dysgu gweithredol, addysgu ar-lein/cyfunol, hygyrchedd/cynhwysiant, a dylunio dysgu effeithiol yn seiliedig ar wyddoniaeth wybyddol. Rwyf wedi rhestru isod eitemau y sylwais arnynt yn ystod yr wythnos ddiwethaf. Er mwyn eglurder, ein polisi yw dangos y teitlau a\u2019r disgrifiadau yn yr iaith y cyflwynir yr adnoddau ynddi."}, {"text_idx": "#000050", "text": "Adnoddau a chyhoeddiadau \u2013 Arall"}, {"text_idx": "#000052", "text": "Monthly series European Network for Academic Integrity, ENAI monthly webinars free open webinars on various topics related to academic integrity\nSubscribe to SEDA\u2019s mailing list for email discussions about educational development and emerging teaching practices. This is one of the sources I use when identifying useful material for the Roundup.\nFollow University of Birmingham\u2019s Higher Education Futures institute HEFi on Twitter for daily posts with links to pedagogical literature and more. This is one of the sources I use when identifying useful material for the Roundup.\nJoin the #LTHEchat on Twitter Wednesday nights for one hour of lively discussion about learning and teaching in HE. I often find out about good resources for the Roundup from the chat."}, {"text_idx": "#000053", "text": "Ewch i\u2019r dudalen archebu Hyfforddiant Staff i weld pa hyfforddiant a gynigir gan yr Uned Datblygu Dysgu ac Addysgu a staff eraill Prifysgol Aberystwyth. Gobeithio y bydd y crynodeb wythnosol hwn o adnoddau yn ddefnyddiol ichi. Os oes gennych unrhyw gwestiynau neu awgrymiadau, cysylltwch a\u0302\u2019n ti\u0302m ar lteu@aber.ac.uk. Efallai hefyd yr hoffech ddilyn fy nghyfrif Twitter, Mary Jacob L&T."}, {"text_idx": "#000055", "text": "Mae ffolderi Panopto bellach wedi\u2019u trefnu yn o\u0302l y flwyddyn academaidd."}, {"text_idx": "#000056", "text": "Mae staff wedi gofyn sawl gwaith bod eu ffolderi Panopto ar gyfer eu cyrsiau Blackboard yn cael eu trefnu yn o\u0302l blwyddyn academaidd yn hytrach nag fel rhestr hir. Rhoddodd y gwaith uwchraddio gyfle i ni ailstrwythuro ein ffolderi yn o\u0302l y gofyn."}, {"text_idx": "#000057", "text": "Bydd ffolderi blwyddyn lefel uchaf yn ymddangos yn llwyd, ond bydd gennych fynediad i\u2019ch ffolderi Panopto o fewn y ffolderi hyn o hyd."}, {"text_idx": "#000058", "text": "Pan fyddwch chi\u2019n agor recordydd Panopto mewn ystafell addysgu"}, {"text_idx": "#000059", "text": "Gallwch naill ai ddod o hyd i\u2019r ffolder Panopto yr hoffech recordio ynddi drwy\u2019r ffolderi neu chwilio am y ffolder Panopto yr ydych am recordio ynddi."}, {"text_idx": "#000060", "text": "I ddod o hyd i\u2019r ffolder Panopto yr ydych am recordio ynddi drwy\u2019r ffolderi:"}, {"text_idx": "#000061", "text": "Cliciwch ar y botwm cwymplen yn y maes Folder.\nCliciwch ddwywaith ar ffolder blwyddyn academaidd i\u2019w ehangu.or\nCliciwch ar y saeth cwymplen i\u2019r chwith o\u2019r ffolder blwyddyn academaidd i\u2019w ehangu.\nDewiswch y ffolder Panopto yr hoffech recordio ynddi."}, {"text_idx": "#000062", "text": "I chwilio am y ffolder Panopto yr hoffech recordio ynddi."}, {"text_idx": "#000063", "text": "Yn y maes Folder dechreuwch deipio cod modiwl neu enw\u2019r ffolder Panopto yr ydych am recordio ynddi\nDewiswch y ffolder yr hoffech recordio ynddi."}, {"text_idx": "#000064", "text": "Rhannu recordiadau Panopto o flynyddoedd blaenorol."}, {"text_idx": "#000065", "text": "I rannu recordiadau Panopto o ffolderi Panopto blynyddoedd blaenorol, copi\u0308wch y recordiadau i ffolder blwyddyn gyfredol y cwrs. Mae hyn yn rhoi mynediad i bob myfyriwr sydd wedi cofrestru ar flwyddyn gyfredol y cwrs yn Blackboard i weld y recordiadau. Gweler y Cwestiynau Cyffredin hwn."}, {"text_idx": "#000066", "text": "Erbyn hyn mae gan bawb ffolder yn Panopto o\u2019r enw My Folder y gallant recordio ynddi. Yn y Recordydd Panopto gellir dod o hyd iddi o dan Quick Access."}, {"text_idx": "#000067", "text": "Mae My Folder yn ddefnyddiol ar gyfer recordiadau nad yw staff neu fyfyrwyr eisiau eu rhannu ag eraill ar unwaith neu pan na allant ddod o hyd i ffolder addas i recordio ynddi.Gellir symud recordiadau o My Folder i ffolder Panopto arall yn ddiweddarach. I gopi\u0308o neu symud recordiad Panopto Gweler y Cwestiwn Cyffredin hwn."}, {"text_idx": "#000069", "text": "Fe\u2019i defnyddir i gadw holl farciau\u2019r myfyrwyr ar Gwrs Blackboard."}, {"text_idx": "#000070", "text": "Mae\u2019r Llyfr Graddau wedi\u2019 leoli ar ddewislen uchaf bob cwrs."}, {"text_idx": "#000071", "text": "Mae\u2019r myfyrwyr sydd wedi cofrestru ar y modiwl yn ymddangos yn awtomatig yn y Llyfr Graddau."}, {"text_idx": "#000072", "text": "Ar o\u0302l mynd i mewn i\u2019r llyfr graddau, gallwch doglo eich gwedd."}, {"text_idx": "#000073", "text": "Y wedd ragosodedig yw rhestr o eitemau y gellir eu marcio ar un tab a\u2019r myfyrwyr ar un arall:"}, {"text_idx": "#000074", "text": "Gallwch doglo\u2019r wedd fel bod yr eitemau y gellir eu marcio a\u2019r myfyrwyr i\u2019w gweld ar yr un pryd."}, {"text_idx": "#000075", "text": "Colofnau a gre\u0308wyd yn awtomatig"}, {"text_idx": "#000076", "text": "Yn yr un modd a\u0302 Blackboard Original, mae rhai colofnau\u2019n cael eu creu\u2019n awtomatig yn y Llyfr Graddau:"}, {"text_idx": "#000077", "text": "Does dim angen i chi wneud unrhyw beth gyda\u2019r rhain."}, {"text_idx": "#000078", "text": "Ar gyfer eitemau sydd wedi\u2019u cyflwyno ond heb eu marcio, gallwch edrych ar y Statws Graddio:"}, {"text_idx": "#000079", "text": "Colofn Gyfanswm ac Gradd Gyffredinol"}, {"text_idx": "#000080", "text": "Yn wahanol i Blackboard Original, nid oes colofn gyfanswm yn cael ei chreu yn ddiofyn yn Blackboard Learn Ultra."}, {"text_idx": "#000081", "text": "Fodd bynnag, mae modd i chi ddewis gweld marc cyffredinol os dymunwch ond mae angen gwneud hyn eich hun."}, {"text_idx": "#000082", "text": "Mae\u2019r marc cyffredinol yn eitem wedi\u2019i chyfrifo sy\u2019n ymddangos fel cyfanswm rhedegol ar draws bob eitem sydd wedi\u2019i graddio ar gwrs."}, {"text_idx": "#000083", "text": "Os byddwch wedi dewis gosod marc cyffredinol, bydd yn weladwy i\u2019r myfyrwyr a gallant gadw llygad ar eu cynnydd."}, {"text_idx": "#000084", "text": "I osod marc cyffredinol, ewch i\u2019r gosodiadau yn y Llyfr Graddau:"}, {"text_idx": "#000085", "text": "Dewiswch Gosod y radd gyffredinol"}, {"text_idx": "#000086", "text": "Gallwch ddefnyddio pwyntiau, creu colofn wedi\u2019i phwysoli, neu ddefnyddio fformiwla uwch i greu cyfrifiad pwrpasol ar gyfer y marc cyffredinol."}, {"text_idx": "#000087", "text": "Creu eich colofnau eich hun"}, {"text_idx": "#000088", "text": "Fel o\u2019r blaen, mae modd i chi greu eich colofnau eich hun. Gellir defnyddio\u2019r colofnau hyn i gofnodi marciau ac adborth ar gyfer aseiniadau nad ydynt wedi eu cyflwyno\u2019n electronig."}, {"text_idx": "#000089", "text": "I greu colofn, ewch i\u2019r Llyfr Graddau a\u2019r lleoliad rydych chi am ychwanegu\u2019r golofn."}, {"text_idx": "#000091", "text": "Gallwch ddewis a fydd modd i\u2019r myfyrwyr ei weld."}, {"text_idx": "#000092", "text": "Gellir defnyddio colofnau wedi\u2019u cyfrifo yn y Llyfr Graddau o hyd. Dilynwch y camau uchod ar gyfer creu colofn ac yn hytrach na dewis Ychwanegu Eitem, dewiswch Ychwanegu Cyfrifiad."}, {"text_idx": "#000093", "text": "Yma gallwch greu colofnau wedi\u2019u cyfrifo yn seiliedig ar gyfansymiau, cyfartaleddau, isafsymiau, uchafsymiau, a newidynnau."}, {"text_idx": "#000094", "text": "Mae Ultra yn rhoi\u2019r hyblygrwydd i chi ryddhau marciau i fyfyrwyr pan fyddwch chi\u2019n barod i fyfyrwyr eu gweld. Gelwir hyn yn Cyhoeddi Graddau ac mae ar gael ar gyfer aseiniadau a phrofion Blackboard. Caiff y marciau sy\u2019n cael eu rhyddhau o Turnitin eu rheoli gan opsiwn \u2018Post Date\u2019 yng ngosodiadau Turnitin."}, {"text_idx": "#000095", "text": "Mae angen i chi feddwl pa bryd rydych chi\u2019n dymuno i\u2019r graddau gael eu rhannu pan fyddwch chi\u2019n creu\u2019r aseiniad neu\u2019r prawf. Mae Cyhoeddi Graddau yn cael ei reoli gan opsiwn Cyhoeddi graddau asesiadau yn awtomatig ar sgri\u0302n Gosodiadau aseiniad neu Gosodiadu Profion. Rydym yn argymell eich bod yn dad-dicio\u2019r blwch hwn ar gyfer unrhyw farciau asesu crynodol."}, {"text_idx": "#000096", "text": "Pan fyddwch chi\u2019n barod i ryddhau\u2019r marciau"}, {"text_idx": "#000097", "text": "I gyhoeddi\u2019r holl farciau sydd ar yr un pryd:"}, {"text_idx": "#000098", "text": "Ewch i mewn i\u2019r Llyfr Graddau a gwnewch yn siw\u0302r eich bod chi\u2019n dewis gweld Eitemau Graddadwy"}, {"text_idx": "#000099", "text": "2. Cliciwch y botwm Cyhoeddi Gradd"}, {"text_idx": "#000100", "text": "Mae modd i chi hefyd gyhoeddi marciau unigol \u2013 bydd angen i chi wneud hyn ar gyfer unrhyw waith a gyflwynir yn hwyr sy\u2019n cael ei farcio ar o\u0302l i\u2019r marcau gael eu rhyddhau i\u2019r myfyrwyr eraill"}, {"text_idx": "#000102", "text": "2. Cliciwch o fewn y gell ar gyfer y marc rydych chi am ei gyhoeddi a chliciwch ar y botwm Cyhoeddi"}, {"text_idx": "#000103", "text": "3. Bydd y marc ar gael wedi hyn, a byddwch yn gweld Cyhoeddwyd mewn gwyrdd o dan y marc"}, {"text_idx": "#000104", "text": "Gallwch guddio colofnau oddi wrth fyfyrwyr os oes angen. Mae\u2019r cyfarwyddiadau hyn yn gweithio ar gyfer unrhyw golofn ar waha\u0302n i\u2019r marc cyffredinol"}, {"text_idx": "#000105", "text": "Gwnewch yn siw\u0302r eich bod yn Grid View\nCliciwch ar enw\u2019r golofn a dewiswch Golygu\nDefnyddiwch y gwymplen Yn weladwy i gyfranogwyr ar ben uchaf y sgri\u0302n ar y dde i reoli a all myfyrwyr weld y marciau. Ar gyfer rhai eitemau, gallwch ddefnyddio\u2019r Amodau Rhyddhau"}, {"text_idx": "#000106", "text": "4. i reoli pa bryd bydd y marciau\u2019n ymddangos."}, {"text_idx": "#000107", "text": "Ar gyfer y golofn marc cyffredinol:"}, {"text_idx": "#000108", "text": "Gwnewch yn siw\u0302r eich bod yn Grid View\nCliciwch ar yr eicon Gradd gyffredinol a dewisiwch Golygu\nDefnyddiwch y blwch ticio Dangos i fyfyrwyr i reoli a all y myfyrwyr weld y marc cyffredinol."}, {"text_idx": "#000109", "text": "Gweler Cymorth Blackboard am ragor o wybodaeth ar golofnau graddau."}, {"text_idx": "#000110", "text": "Os oes gennych chi unrhyw gwestiynau yngy\u0302n a\u0302 defnyddio\u2019r Llyfr Graddau, cysylltwch a\u0302 eddysgu@aber.ac.uk."}, {"text_idx": "#000111", "text": "Gallwch newid gwelededd eitemau unigol (gweler safle cymorth Blackboard ar gyfer sicrhau bod eitemau yn weladwy). Gallwch eu gwneud yn weladwy ar unwaith neu ddefnyddio\u2019r Amodau Rhyddhau (dyddiad/amser, myfyrwyr/grwpiau penodol, perfformiad myfyrwyr \u2013 gweler safle cymorth Blackboard ar gyfer Rhyddhau Cynnwys i gael rhagor o wybodaeth)."}, {"text_idx": "#000112", "text": "Os oes gennych lawer o ddeunydd cudd, cofiwch y gallwch ddefnyddio\u2019r adnodd Golygu Llwyth i sicrhau bod eitemau lluosog o gynnwys yn weladwy ar unwaith (gweler safle cymorth Blackboard ar gyfer defnyddio Golygu Llwyth). Cofiwch beidio a\u0302 gwneud y ffolder Arholwyr Allanol yn weladwy."}, {"text_idx": "#000113", "text": "Pan fyddwch chi\u2019n defnyddio Golygu Llwyth i wneud ffolder yn weladwy, bydd hefyd yn gwneud yr holl eitemau cynnwys yn y ffolder yn weladwy."}, {"text_idx": "#000114", "text": "Cofiwch y gallwch ddefnyddio\u2019r adnodd Rhagolwg Myfyrwyr (gweler safle cymorth Blackboard ar gyfer defnyddio Rhagolwg Myfyrwyr) i weld sut mae eich cwrs a\u2019ch cynnwys yn ymddangos i fyfyrwyr."}, {"text_idx": "#000115", "text": "Gweler ein tudalen we Ultra am ragor o ddeunyddiau cymorth neu cysylltwch a\u0302\u2019r Uned Datblygu Dysgu ac Addysgu (elearning@aber.ac.uk)."}, {"text_idx": "#000116", "text": "Mae deunyddiau cymorth i gynorthwyo myfyrwyr gyda Blackboard Learn Ultra bellach ar gael ar ein tudalennau gwe."}, {"text_idx": "#000118", "text": "Rhoddwyd gwybod i\u2019r myfyrwyr am y newid i Blackboard cyn diwedd y flwyddyn academaidd ddiwethaf."}, {"text_idx": "#000119", "text": "Fel rhan o\u2019r symudiad i Ultra mae ein Cwestiynau Cyffredin wrthi\u2019n cael eu diweddaru."}]